Položaj zaštičenih prevodnica na Središnjem valonskom kanalu
**Središnji valonski kanal** (francuski: *Canal du Centre*) je kanal u Belgiji koji povezuje rijekeMeuse i Scheldt, te svojom duljinom od 20,9 km (i razlikom visine od 89.52 m) povezuje umjetno jezero Grand Large, kod predgrađa Monsa -Nimy, sa kanalom Bruxelles-Charleroi kod Seneffea.

Ustave
------

Središnji valonski kanal
Brodska prevodnica Strépy-Thieu
Četiri brodske prevodnice (hidraulični liftovi za brodove), na Središnjem valonskom kanalu kod grada La Louvièrea u industrijskoj dolini (*Sillon industriel*), u valonskoj Provinciji Hainaut , su 1998. upisane na UNESCOv popis mjesta svjetske baštine u Europi kao jedinstven primjer iznimno vrijednih industrijskih građevina koje su još uvijek u funkciji. Prevodnice se nalaze na 6.790 m dugom dijelu kanala koji ima razliku visine od 66 metara. izgrađene su od 1888. do 1917. a dizajnirao ih je britanski inženjer Edwin Clarck iz firme Stansfield & Clarck.

Prevodnice su dvostruke, a sastoje se od vertikalno pokretnih tankova (*caissons*) koje u sredini drži željezni stup. Dva stupa su hidraulikom povezani tako da dižu jedan od tankova dok se drugi spušta, čime težina jednog tanka je uravnotežena težinom drugog.

Ti su liftovi inspirali druge inženjere, kao što je Richard Birdsall Rogers, za gradnju brojnih drugih liftova po kanalima, kao što su liftovi u Peterboroughu i Kirkfieldu u Kanadi.

Danas se ovaj dio kanala ne koristi za komercijalni promet koji je preusmjeren na njegov paralelni veći kanal, izgrađen 2002. Novi kanal može primiti brodove teške do 1350 tona (europski standard), dok je stari mogao samo do 350 tona. Na novom kanalu postoji samo jedna prevodnica sa liftom za brodove, ogromna prevodnica Strépy-Thieu (na slici lijevo označeno slovom "A") izgrađeno od 1982.-2002. koje diže brodove na visinu od 73.15 metra i najveće je takve vrste na svijetu.

| Ustava | Mjesto | Koordinate | Visina | Fotografija |
| --- | --- | --- | --- | --- |
| Br. 1 | Houdeng-Goegnies | 50°29′15″N 4°10′33″E﻿ / ﻿50.4875°N 4.1758°E﻿ / 50.4875; 4.1758 | 15.40m |  |
| Br. 2 | Houdeng-Aimeries | 50°28′57″N 4°08′32″E﻿ / ﻿50.4826°N 4.1423°E﻿ / 50.4826; 4.1423 | 16.93m |  |
| Br. 3 | Strépy-Bracquegnies | 50°28′53″N 4°08′14″E﻿ / ﻿50.4813°N 4.1373°E﻿ / 50.4813; 4.1373 | 16.93m |  |
| Br. 4 | Thieu | 50°28′17″N 4°05′40″E﻿ / ﻿50.4714°N 4.0945°E﻿ / 50.4714; 4.0945 | 16.93m |  |

Vanjske veze
------------

* (`fr`) Službena stranica Arhivirano 2008-11-07 na Wayback Machine-u

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Središnji valonski kanal** |

Koordinate: 50°28′41″N 4°06′36″E﻿ / ﻿50.47806°N 4.11000°E﻿ / 50.47806; 4.11000

| * p
* r
* u
Svjetska baština u Belgiji |
| --- |
|  | Historijski centar Bruggea • Grand Place u Bruxellesu • Građevine Victora Horte u Bruxellesu • Palača Stoclet u Bruxellesu • Flandrijski Beginaži (naselja beginskog sestrinstva) • Muzej Plantin-Moretus u Antwerpenu • Neolitski rudnik kremena Spiennes • Ustave na centralnom valonskom kanalu • Katedrala Notre-Dame u Tournaiju • Zvonici u Francuskoj i Belgiji1)
 | Belgijska zastava |
| **Belgijska nematerijalna svjetska baština**

Karneval Binche • Marševi u Regiji Sambre-Meuse • Houtem Jaarmarkt, godišnji stočni sajam u općini Sint-Lievens-Houtem • Krakelingen i Tonnekensbrand, festival kruha i vatre na kraju zime u Geraardsbergenu • Godišnjaci iz Leuvena • Procesije divova i zmajeva u Belgiji i Francuskoj1) • Procesija svete krvi u Bruggeu • Sokolarstvo2) • Namursko nanadmetanje na štulama |
| 
1) Zajednička svjetska baština Belgije i Francuske 
2) Nematerijalna svjetska baština više zemalja   |